Suchinthana/ta-wikipedia huggingface dataset:
நீர் சுழல் தாவரம்

நீர் சுழல் தாவரம் (Aldrovanda) என்பது ஒரு பூச்சி உண்ணும் தாவரம் ஆகும். இது திரோசிராசீயீ என்னும் இரட்டை விதையிலைத் தாவரக் குடும்பத்தைச் சார்ந்த ஆல்டிரோவான்டா என்ற பேரினத்தில் அடங்கும் தாவரவகையைச் சேர்ந்தது. இதில் நீர்சுழல் தாவரம் (ஆ.வெசிகுலோசா) என்னும் ஒரு செடி மட்டுமே உள்ளது.

காணப்படும் இடங்கள் 
நீர் சுழல் தாவரம் அமைதியான, தேக்கமாயிருக்கும் நீரில் வாழும் ஒரு சிறு பூண்டுத்தாவரம் ஆகும். முதன் முதலாக கி.பி.1696 -ல் இந்தியாவில்தான் இத்தாவரம் கண்டுபிடிக்கப்பட்டது.தென் கொல்கத்தாவின் உப்பு நீர் பகுதியில் காணப்படுகிறது. இவை ஜப்பான், பிரான்ஸ், ஆப்பிரிக்கா மற்றும் ஆஸ்திரேலியா போன்ற பிற நாடுகளிலும் காணப்படுகிறது.

அமைப்பு
இத்தாவரம் 10 முதல் 15 செ. மீ நீளமுள்ளது. இதற்கு வேர் இல்லை. தண்டு மிகவும் மெல்லியது. அதிகமாக கிளைகள் விடுவதில்லை. இலைகள் கொத்து கொத்தாக இருக்கும். ஒவ்வொரு கணுவிலும் எட்டு இலைகள் ஒரு வட்டமாக அமைந்திருக்கும். ஒவ்வொரு இலையும் கரண்டி போன்ற அமைப்பு கொண்டது. இலைக் காம்பு சிறகு போல விரிந்து இருக்கும். இதன் இலையின் நடுநரம்பின் நீளத்தில் மடங்கக் கூடிய இரண்டு பகுதிகளைக் கொண்டிருக்கும். இதன் விளிம்பு இலேசாக உள்நோக்கி வளைந்தும் சிறு சிறு பற்களும் கொண்டிருக்கும். இலையின் நடு நரம்பை ஒட்டி பல உணர்ச்சியுள்ள முடிகள் இருக்கும். குறிப்பாக இம்முடிகள் 6 மட்டுமே காணப்படும்.

பூச்சிகளைப் பிடித்தல்
நீரில் நீந்திச் செல்லும் சிறு சிறு பூச்சிகள் மற்றும் லார்வாக்கள் இதன் முடிகளின் மேல் பட நேர்ந்தால் இலையின் இரு பகுதிகளும் உடனே மூடிக் கொள்ளும். இவை முற்றிலும் ஒன்றாகச் சேருவதில்லை, சற்று இடைவெளி இருக்கும். இலையின் உள்பகுதியில் நீண்ட காம்புடன் கூடிய சீரண சுரப்பி முடிகள் உள்ளன. இந்த சுரப்பிகளிலிருந்து உண்டாகும் திரவத்தில் அவை செரிமானமாகிவிடும் உணவுப் பொருள் இலைக்குள் உறிஞ்சிக் கொள்ளப்படும்.

பூக்கள்
இத்தாவரத்தில் பூக்கள் காணப்படும். இப்பூக்கள் இலைக் காம்பின் அருகிலேயே வளர்கின்றன. பூக்களுக்கு சிறு காம்புகளும் உண்டு. புறவிதழ்கள் 5 பிரிவுகளாக இருக்கும். சூலகம் ஓரறை உள்ளது. இதன் விதைகள் கணக்கற்றுக் காணப்படும்.இவை நீரில் மிதந்து செல்லும்.

அழிந்து வரும் இனம் 
இத்தாவரம் அழிந்துவரும் தாவரப்பட்டியலில் இடம் பெற்றுள்ளது. நகரங்கள் விரிவுபடுத்தப்படும்போதும், குட்டைகள் ஆக்கிரமிக்கப்படுவதாலும் குட்டைகளில் வளரும் இத்தாவரம் அழிக்கப்படுகிறது.

ஊனுண்ணித் தாவரங்கள் பகுப்பு

உசாத்துணை
ஏற்காடு இளங்கோ. ';அதிசயத் தாவரங்கள்', அறிவியல் வெளியீடு. 2002.

ஊனுண்ணித் தாவரங்கள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
மலேசியாவின் தேசியப் பள்ளிவாசல்

மலேசியாவின் தேசியப் பள்ளிவாசல் (National Mosque of Malaysia, Masjid Negara) என்பது மலேசியாவின் தலைநகர் கோலாலம்பூரில் அமைந்துள்ள முஸ்லிம் பள்ளிவாசலாகும். 13 ஏக்கர் நிலப் பரப்பில் இந்தப் பள்ளிவாயில் பிரம்மாண்டமாக அமைக்கப்பட்டுள்ளது. ஒரே நேரத்தில் 15 ஆயிரம் பேருக்கு தொழ முடியும். 

இந்தப் பள்ளிவாசல் 1965 ஆம் ஆண்டில் முன்னர் கிறித்தவக் கோயில் இருந்த இடத்தில் அமைக்கப்பட்டது. வென்னிங்கு வீதி உடன்பிறப்பு நற்செய்தி மண்டபம் என்ற கோயில் 1922 ஆம் ஆண்டு வரையில் இங்கு இருந்தது, அது பின்னர் மலேசிய அரசால் அழிக்கப்பட்டது.

பொது

பள்ளிவாசலின் பிரதான கூரை குடைவடிவில் அமைக்கப்பட்டுள்ளமை சிறப்பம்சமாகும். அத்துடன் 73 மீற்றர் உயரம் கொண்ட மினாரத்தும் (முகப்புக் கோபுரம்) பள்ளிவாசலுக்கு அழகு சேர்க்கிறது. அத்துடன், பள்ளிவாசலை சுற்றி அழகிய பூங்காவும் அமைக்கப்பட்டுள்ளது.

கட்டடக் கலைஞர்கள்

இந்த பள்ளிவாசல் மூன்று கட்டடக்கலைஞர்களால் வடிவமைக்கப்பட்டது. இசுலாமியக் கட்டிடக்கலைகளைப் பிரதிபலிக்கும் இப் பள்ளிவாசல் பிரித்தானியக் கட்டடக்கலைஞர் ஹவார்ட் அஷ்லி, மலேசியாவின் கட்டடக்கலைஞர்கள் ஹிஷாம் அல்பக்ரி, பஹ்ருத்தின் காசிம் ஆகியோரின் பங்களிப்பிலேயே நிர்மாணிக்கப்பட்டது.

விடுதலையின் சின்னம்
1965 ஆம் ஆண்டு மலேசியாவின் விடுதலைச் சின்னமாக இந்த பள்ளிவாசல் அமைக்கப்பட்டுள்ளது.

காட்சியகம்

மேற்கோள்கள்

வெளி இணைப்புகள் 
தேசிய பள்ளிவாசல்  , தினகரன், நவம்பர் 18, 2011

மலேசியப் பள்ளிவாசல்கள்
கோலாலம்பூரில் உள்ள கட்டிடங்கள் மற்றும் கட்டமைப்புகள்
ஃபிராங்க் கிரிஃபித்

ஃபிராங்க் கிரிஃபித்  (Frank Griffith , பிறப்பு: ஆகத்து 15, 1968) என்பவர்  இங்கிலாந்து அணியின்  துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 43 முதல்தர துடுப்பாட்டப் போட்டியிலும், 67 ஏ-தர துடுப்பாட்டப் போட்டியிலும் கலந்து கொண்டுள்ளார். இவர் 1988-1996 ஆண்டுகளில், முதல்தர துடுப்பாட்டப் போட்டியில் பங்குகொண்டார்.

வெளி இணைப்பு
ஃபிராங்க் கிரிஃபித்  - கிரிக்க்ட் ஆக்கைவில் இருந்து - விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 18, 2011.

மேற்கோள்கள்

இங்கிலாந்துத் துடுப்பாட்டக்காரர்கள்
1968 பிறப்புகள்
வாழும் நபர்கள்
டெர்பிசையர் துடுப்பாட்டக்காரர்கள்
கேம்பிரிச்சையர் துடுப்பாட்டக்காரர்கள்
கர்ணன்

கர்ணன் () என்ற தலைப்பில் உள்ள கட்டுரைகள்:

கர்ணன் - மகாபாரதக் கதைப்பாத்திரம்
கர்ணன் - தமிழ்த் திரைப்படம்
கர்ணன் - தமிழ்த் திரைப்பட ஒளிப்பதிவாளர், இயக்குநர்
கர்ணன் - எழுத்தாளர்
யோ. கர்ணன் - எழுத்தாளர்
 கர்ணன் -  நீதிபதி

மகாபாரதக் கதை மாந்தர்கள்
மட்டக்களப்புக் கோட்டை

மட்டக்களப்புக் கோட்டை அல்லது மட்டக்களப்பு இடச்சுக் கோட்டை (ஒல்லாந்து கோட்டை) அல்லது மட்டக்களப்பு போர்த்துக்கீச கோட்டை என அழைக்கப்படும் கோட்டையானது 1628ஆம் ஆண்டு போர்த்துக்கேயரால் கட்டப்பட்டு, ஒல்லாந்துக்காரரால் 1638இல் கைப்பற்றப்பட்டது. இலங்கையிலுள்ள அழகிய சிறிய ஒல்லாந்துக் கோட்டைகளில் இதுவும் ஒன்று. மட்டக்களப்பு தீவுகளில் ஒன்றான புளியத்தீவில் அமைந்துள்ள இது, இன்னும் பழுதடையாமல் காணப்படுகிறது.

காலவரிசை 
ஐரோப்பியர் கால மட்டக்களப்புக் கோட்டையின் காலவரிசை.

 1622 – போர்த்துக்கேயரால் கட்டுமானம் ஆரம்பிக்கப்பட்டது
 1628 – கட்டுமானம் நிறைவுற்றது 
 1638 – ஒல்லாந்தரால் கைப்பற்றப்பட்டது
 1639 – ஒல்லாந்தரால் கோட்டை அழிக்கப்பட்டது 
 1665 – மீள் கட்டுமானம் ஆரம்பமாகியது
 1682 – செப்பணிடப்பட்டது
 1707 – முன் கொத்தளமும் மேற்பகுதியும் கட்டி முடிக்கப்பட்டது
 1766 – கண்டிய அரசுக்கு விட்டுக்கொடுக்கப்பட்டது 
 1796 – பிரித்தானியரால் கைப்பற்றப்பட்டது

படங்கள்

இவற்றையும் காண்க 
 இலங்கையின் கோட்டைகள்
 மட்டக்களப்பு வாயில்

உசாத்துணை

மட்டக்களப்பு வரலாறு
மட்டக்களப்பிலுள்ள கட்டடங்களும் கட்டமைப்புக்களும்
இலங்கையின் தொல்லியற்களங்கள்
இலங்கையில் உள்ள போர்த்துக்கீசக் கோட்டைகள்
விக்கி மாநாடு, இந்தியா

விக்கி மாநாடு இந்தியா  (Wiki Conference India) இந்தியாவில் விக்கிமீடியா இந்தியாவும் மும்பை விக்கிப்பீடியா சமூகமும் இணைந்து விக்கிப்பீடியா நிறுவனத்தின் உதவியுடன் நடத்திய பல்வேறு விக்கிமீடியா திட்டங்களின் பயனர்களின் மாநாடு ஆகும். இந்த மாநாடு விக்கிமீடியா இந்தியாவினால் ஆண்டுதோறும் நடத்தப்பட உள்ள நிகழ்வாகவும் பல்வேறு நாட்டினர்களும் கலந்துக் கொள்ளக்கூடியதாகவும் திட்டமிடப்பட்டுள்ளது. இதன் நோக்கம் ஆங்கிலம் மற்றும் இந்திய மொழி விக்கிப்பீடியா மற்றும் சகோதரத் திட்டங்களில்  இந்தியா குறித்த விழிப்புணர்வை கூட்டவதாக இருக்கும். பஞ்சாப்பில் 2016-ல் நடைபெற்ற இரண்டாவது இந்திய விக்கி மாநாட்டிற்குப் பின்னர் கோவிட் பெருந்தொற்று 2019 காரணமாக, சிறிய இடைவெளிக்குப் பின்னர், விக்கி மாநாடு இந்தியா 2023 ஐதராபாத்தில் 2023 ஏப்ரல் 28 முதல் 30 வரை நடைபெறுகிறது..

விக்கி மாநாடு, இந்தியா 2011
முதல் விக்கி இந்தியா மாநாடு 2011 நவம்பர் 18 முதல் 20 வரை மும்பையில் நடைபெற்றது.

அனைத்து இந்திய விக்கிஊடகத்தினைத் தொடர்பு கொள்ளவும், விக்கித் தொடர்பான கருத்துகளைப் பகிர்ந்து கொள்ளவும், ஒத்துழைக்கவும் ஒரு பொதுவான தளத்தை வழங்குவதை விக்கி மாநாடு இந்தியா நோக்கமாகக் கொண்டுள்ளது. இந்த மாநாடு நவம்பர் 18 முதல் 20 (2011) வரை தெற்கு மும்பையில் உள்ள மும்பை பல்கலைக்கழகத்தில் நடைபெற்றது. பல்கலைக்கழகத்தின் வரலாற்று பட்டமளிப்பு மண்டபத்தில் உரை நிகழ்ச்சிகள் சிறப்பு சொற்பொழிவுகள் நடைபெற்றன.

விக்கி மாநாடு, இந்தியா 2016

இந்தியாவின் இரண்டாவது விக்கி மாநாடு பஞ்சாபின் சண்டிகருக்கு அருகிலுள்ள பஞ்சாப் மாநிலத்தின் மொகாலி நகரில் நடைபெற்றது. இந்த மாநாட்டில் விக்கி ஊடக நிறுவன நிர்வாக இயக்குநர் கேத்ரின் மஹர் மற்றும் வாரிய உறுப்பினர் நடாலியா டிம்கிவ் ஆகியோர் கலந்து கொண்டனர்.

விக்கி மாநாடு, இந்தியா 2023
விக்கி மாநாடு, இந்தியா 2023 என்பது ஒரு தேசிய அளவிலான மாநாடு ஆகும். இது இந்திய மொழி விக்கிமீடியா திட்டங்கள் மற்றும் இந்தியா மற்றும் சில தெற்காசிய பிராந்தியங்களில் இயக்கத்தின் பிற அம்சங்களில் ஆர்வமுள்ள விக்கி ஊடகத்தினர்களும் பங்குதாரர்களும் கலந்துரையாட ஒரு பொதுவான தளத்தை வழங்குகிறது. இம்மாநாடானது விக்கி ஊடகத்தினர் சந்திப்பதற்கும், கதைகள், கற்றல்கள், சிறந்த நடைமுறைகள் மற்றும் சவால்களைப் பகிர்ந்து கொள்வதற்கும், நமது பிராந்தியத்தின் எதிர்கால உத்தியைப் பற்றி விவாதிப்பதற்கும் வாய்ப்பளிக்கும் ஒரு பொதுவான சந்திப்பிடமாகும். இந்த மாநாடு 2023 ஏப்ரல் 28 முதல் 30 வரை ஐதராபாத்தில் நடைபெறும்.

படங்கள்

விக்கி மாநாடு, இந்தியா 2011

விக்கி மாநாடு, இந்தியா 2016

விக்கி மாநாடு, இந்தியா 2023

மேற்கோள்கள்

வெளியிணைப்புகள்

 "Wiki Conference India 2011" at Meta-Wiki, a Wikimedia project coordination wiki

செய்திகள்
 "Wikipedia eyes India for language growth" Agence France-Presse November 09, 2011
 "WikiConference comes to town" தி டைம்ஸ் ஆஃப் இந்தியா November 10, 2011
 "Mumbai to host first WikiConference in India" டெக்கன் ஹெரால்டு November 09, 2011

2011 விக்கிப்பீடியா நிகழ்வுகள்
இந்தியாவில் மாநாடுகள்
விக்கிமீடியா அறக்கட்டளை
கத்தரிக்கோல்

கத்தரிக்கோல் () எனப்படுவது, கையினால் தொழிற்படுத்தக்கூடிய வெட்டும் கருவியாகும். இது ஒரு சோடி உலோகத்தாலான வள்ளேடுகளைக் கொண்டிருக்கும். ஒவ்வொரு வள்ளேடும் எதிரெதிரே காணப்பட்டு, அதன் கூரிய முனைகள் ஒன்றாக இணையும் வகையில் ஒரு புறமாகக் காணப்படும் கைபிடியினால் விசை வழங்கப்படுகின்ற போது, வெட்டுதல் சாத்தியமாகின்றது. கத்தரிக்கோல் கொண்டு பலதரப்பட்ட ஊடகங்கள் வெட்டப்படுகின்றன. அவற்றுள், கடதாசி, கடதாசிப்பெட்டி, உலோகத்தாள், மெல்லிய பிளாஸ்டிக், துணி, கயிறு மற்றும் கம்பி என்பவை குறிப்பிடத்தக்கவை. அத்தோடு, கத்தரிக்கோல் கொண்டு முடி மற்றும் உணவுப் பதார்த்தங்கள் என்பன வெட்டப்படுகின்றன. 

வெவ்வேறு தேவைகளுக்காக, பல்வேறுபட்ட வகைகளில் கத்தரிக்கோல்கள் காணப்படுகின்றன. எடுத்துக்காட்டாக, சிறுவர்கள் பயன்படுத்தும் கத்தரிக்கோல் கொண்டு கடதாசியை மட்டுமே வெட்டமுடியும். பாதுகாப்பை அடிப்படையாகக் கொண்டு, அதன் வள்ளேட்டு முனைகள் சற்று கூர்மையாகவே அமைக்கப்பட்டுள்ளன.  முடி மற்றும் துணி ஆகியவற்றை வெட்டுவதற்காக செய்யப்பட்டுள்ள கத்தரிக்கோல் கூர்மையாக உருவாக்கப்பட்டிருக்கும். உலோகம் மற்றும் புற்புதர்கள் ஆகியவற்றை வெட்டுவதற்கான கத்தரிக்கோல் மிகக் கூர்மையுடையதாக உருவாக்கப்பட்டிருக்கும்.

விசேடித்த கத்தரிக்கோல்களில் ஒன்றான தையல் கத்தரிக்கோல், பெரும்பாலும், ஒரு வள்ளேடு கூர்மையாகவும் மற்றைய வள்ளேடு சற்று கூர்மை குறைந்ததாயும் உருவாக்கப்பட்டிருக்கும். இந்த ஏற்பாடே துணிகளை வினைத்திறனாக வெட்டுவதற்கான சாத்தியத்தை உருவாக்கின்றது.

மேற்கோள்கள்

வெளி இணைப்புகள்

கையாற்றல் கருவிகள்
தையல்
வீட்டுக் கருவிகள்
லட்சுமி நரசிம்மர் கோவில், நங்கவள்ளி

தமிழ்நாட்டில்  சேலம் மாவட்டம்  நங்கவள்ளி என்னும் ஊரில் அமைந்துள்ள இக்கோவில் சுமார் ஆயிரம் வருடம் பழமையானது . இங்குள்ள வைணவ தலங்களில் மிகவும் புகழ்பெற்றது . நரசிம்மர் சுயம்புவாக இங்கு காட்சியாளிகின்றார் . இங்கு சிவன் சிலைகளும் உண்டு , சைவ  , வைணவ  ஒற்றுமைக்கு சிறந்த எடுத்துக்காட்டான ஒரு தலம். 75 அடி ராஜ கோபுரத்தோடு காட்சி அளிக்கும் இக்கோவிலில் பல கடவுளர்களுக்கு தனி தனியே கோவில்கள் அமைக்கப்பட்டுள்ளன . தீராத நோய்கள் , தோல் சமந்தமான நோய்கள் , கடன் பிரச்சனை , குழந்தை பாக்கியம் முதலான அனைத்து வேண்டுதல்களுக்கும் இங்கு வந்து வழிபட்டால் தீரும் என்று நம்பப்படுகிறது . இக்கோவில் சோமேசுவரர் கோவில் என்றும் அழைக்கபடுகிறது . இங்கு சிவனும் , பெருமாளும் ஒரு சேர இருப்பதால் இப்பெயர் வந்தது .

வரலாறு 
கிபி 10 ம் நூற்றாண்டில் நாயக்க சமுதாய மக்கள்  அதிகமாக பசுமாடுகளை வளர்த்து வந்தனர் . இவர்களில் தொட்டிய நங்கை என்ற பெண் ஒரு குடையுடன் மாடு மேய்க்க செல்கையில் கூடை கனத்தது . கூடையினுள் பார்க்க ஒரு சாளக்ராம வடிவக் கல்லினைக் கண்டாள். அக்கல் எப்படி வந்தது என்று தெரியாமல் அதனை தூக்கி எறிந்து விட்டாள். சற்று நேரத்தில் மறுபடியும் கூடை கனக்க அதில் திரும்பவும் அக்கல் இருந்ததைக் கண்டாள் பயந்து போன அவள் மறுபடியும் அக்கல்லினை ஒரு குளத்தில் போட்டு சென்றுவிடுகின்றார் . 

பிறகு ஊருக்கு திரும்பிய அவள் அன்றாட வேலைகளை செய்துகொண்டு இருக்க அவ்வூரில் ஒரு பெண்ணுக்கு சாமி வந்து , தான் லட்சுமி என்றும் உன்னோடு கல்வடிவில் வந்தது நான் தான் என்றும், எனக்கு உங்கள் ஊரில் கோவில் அமைத்து வழிபட்டால் உங்களை என்றும் குறைவில்லாமல் காப்பேன் என்றும் கூறியது. அதன்பிறகு அக்கல்லினை ஒரு புற்றில் ஊர்மக்கள் கண்டு எடுத்தனர். கூரையினால் சிறிய அளவில் கோவிலமைத்து வழிபட்டு வந்தனர். இக்கோவில் பிறகு விஜயநகரப் பேரரசின்  கட்டுப்பாட்டில் வந்ததும் இக்கோவில் நல்ல வளர்ச்சி அடைந்து கோபுரங்கள் அமைக்கப்பட்டன . இங்கு லட்சுமி மற்றும் பெருமாள் சிலைகள் அமைக்கப்பட்டு லட்சுமி நரசிம்மர் என்று பெயர் வழங்கினர் .

குலதெய்வம் 
 இப்பகுதியில் வாழும் ராஜகம்பளம், கவரா நாயக்கர்  மக்களுக்கும் , கொங்கு வேளாள கவுண்டர்,
 ரெட்டியார் , வன்னியர் ,தேவாங்கர் போன்ற இனத்து மக்களுக்கும் குலதெய்வமாக இக்கோவிலில் உள்ள லட்சுமி நரசிம்ம பெருமாள் திகழ்கிறார்.

புற்று மண் 
கருவறையில் உள்ள சிலைகளுக்கு அக்காலகட்டத்தில் பால் அபிசேகம் செய்து கற்பூர தீபம் காட்டும் முன்னரே புற்று மண் வந்து சிலைகளை மூடிவிடுமாம். இதனால் இங்குள்ள புற்றினை மறைத்து வைத்துள்ளனர். இப்புற்றில் எவ்வளவு தண்ணீர் ஊற்றினாலும் அது நிரம்பாது என்கின்றனர். இப்புற்று மண்ணினை தோல் நோய்கள் உள்ளோர் எடுத்து பூசினால் உடனே சரியாகிவிடும் என்று நம்பப்படுகிறது .

பூஜைகள் 
பவுர்ணமி பூஜை 
 ராகு பூஜை 
தெலுங்கு வருட பிறப்பு  / உகாதி 
பங்குனி உத்திரம்
கோகுலாஷ்டமி
போன்ற நாட்களில் சிறப்பு பூஜைகள் நடைபெறுகின்றன . இப் பூஜைகளில் ஆயிரகணக்கில் மக்கள் வந்து வழிபடுகின்றனர் .

கோவில் திறப்பு 
காலை 6 - 1
மாலை 4 .30 -8 .30  
சேலம் மாவட்டத்திலுள்ள பெருமாள் கோயில்கள்
நரசிம்மர் கோயில்கள்
இரண்டாம் யூஜின் (திருத்தந்தை)

இரண்டாம் யூஜின் (இலத்தீன்: Eugenius II) 824-827 காலகட்டத்தில் திருத்தந்தையாக இருந்தவர். இவர் கத்தோலிக்க திருச்சபையின் 99ஆம் திருத்தந்தை ஆவார். இவருக்கு முன் ஆட்சியில் இருந்தவர் திருத்தந்தை முதலாம் பாஸ்கல்.

யூஜின் (; ) என்னும் கிரேக்கப் பெயரின் பொருள் "உயர்குலத்தவர்" என்பதாகும்.

திருத்தந்தையாகத் தேர்ந்தெடுக்கப்படுதல் 

திருத்தந்தை இரண்டாம் யூஜினுக்கு முன் ஆட்சி செய்த திருத்தந்தை முதலாம் பாஸ்கால் என்பவர் திருத்தந்தைத் தேர்தலில் உரோமைப் பிரபுக்கள் தலையிடுவதைக் கட்டுப்படுத்தியிருந்தார். அவர் இறந்ததும், உரோமைப் பிரபுக்களின் குழு ஒன்று தங்களின் நலனைப் பாதுகாப்பதற்காக அவெந்தீனோ குன்றில் அமைந்த புனித சபீனா ஆலயத்தின் முதன்மை குருவாயிருந்த யூஜினை தேர்தலில் போட்டியிட அழைத்தனர்.

திருத்தந்தைத் தேர்தலில் உரோமைப் பிரபுக்களின் தலையீடு கூடாது என்று 769இல் திருத்தந்தை நான்காம் ஸ்தேவான் ஆட்சியில் நிகழ்ந்த உரோமைச் சங்கம் தீர்மானித்திருந்தது என்றாலும்,  உரோமையில் அமைதி நிலவ வேண்டும் என்ற நல்ல நோக்கத்துடன் உரோமைக் குருக்கள் யூஜினை திருத்தந்தையாகத் தேர்ந்தெடுத்தனர். கி.பி 824 பிப்ரவரி 21இல் அவர் திருத்தந்தையாக முடிசூட்டப்பட்டார்.

இரண்டாம் யூஜின் புதிய திருத்தந்தையை தேர்ந்தெடுக்கும்போது பின்பற்ற வேண்டிய சில ஒழுங்குமுறைகளை உரோமைப் பேரரசின் உதவியோடு எற்படுத்தினார் இதை விளக்கி சொல்வதற்காக கி.பி 826 ம் ஆண்டில் ஆயர்கள், குருக்கள் அடங்கிய மாமன்றத்தைக் கூட்டினார், அதில் ஒரு திருத்தந்தையைத் தேர்தெடுப்பதற்கான விதி முறைகளைப் பெரும்பாலான ஆயர்காளும் குருக்களும் அறிந்திருக்கவில்லை என்பது அவருக்கு பேரதிர்ச்சியாக இருந்தது. இத்தகையவர்களை தற்காலிக பணிநீக்கம் செய்தார் மேலும் அவர்கள் திருசபையின் சட்ட விதிகளை பற்றிய தெளிவு பெரும் வரை ஒதுக்கி வைதார் முன்று ஆண்டு ஆட்சிக்கு பிறகு கி.பி 827 ஆகஸ்ட் 27ல் இறந்தார்.

மேற்கோள்கள்

திருத்தந்தையர்கள்
இத்தாலிய திருத்தந்தையர்கள்
827 இறப்புகள்
இரண்டாம் லூசியஸ் (திருத்தந்தை)

இரண்டாம் லூசியுஸ் (Lucius II) 1144-45 காலகட்டத்தில் திருத்தந்தையாக இருந்தவர். இவர் இத்தாலியில் போலோனா என்ற பிறந்தவர் ஒரு அருள்பணியாளராக பேராலயதின் சட்ட வல்லுனராயிருந்தார். கி.பி 1124 ம் ஆண்டு சாந்தா குரோஸ் ஆலயத்தில் கர்தினால் குருவாக நியமிக்கப்பட்டார். கி.பி 1125 ல் திருத்தந்தையின் பிரதிநிதியாக ஜெர்மனிக்கு அனுப்பட்டார். புனித நார்பெட்,மாதெபெர்க் ஆயராக இவரால்தான் நியமனம் செய்யப்பட்டார் திருதந்தை இரண்டாம் இன்னோசென்டை எதிர் பாப்பு அனக்லிட்டிமிருந்து இவர்தான் பாதுகாத்தார். இவர் இரண்டாம் இன்னோசென்ட் திருதந்தையின் ஆவணக்காப்பாளராகவும் நூலுகக்காப்பாளராகவும் நியமிக்கப்பட்டார் . During this time there he renovated the basilica, attached a body of regular canons and improved its revenue stream. After his election as pope, he presented to the church a copy of the நற்செய்திகள் bound with plates of gold and adorned with jewels, as well as an altar-cover and two chased silver-gilt ampullae for use at Mass (liturgy). before appointing him papal legate in ஜெர்மனி in 1125. While there, he helped support the candidacy of Holy Roman Emperor Lothair III, Holy Roman Emperor as well as appointing Saint Norbert of Xanten as the Archbishop of Magdeburg. In 1128, Gherardo was sent to Benevento to govern the city, which had overthrown the previous rector.

கி.பி 1144 மார்ச் 12 இல் தேர்வு செய்யப்பட்டு திருத்தந்தையாக திருநிலைப்படுத்தப்பட்டார். திருதந்தை என்ற நிலையில் சிசிலி நாட்டு மன்னன் ரோஜருடன் சமாதானம் செய்ய விருப்பினார் ஆனால் மன்னரின் எதிர்பார்ப்புகள் மட்டு மீறியதாயிருந்தது என்வே அந்த உறவு தேவையில்லை என்று கர்தினால்கள் கருத்துத் தெரிவித்தனர். மன்னன் போருக்கு தயரானான். பேரரசரின் உதவியை நாடினார் பாப்பு. ஆனால் கை கூடவில்லை  உரோமையை காபாற்ற வேறு வழியில்லாத்தால் மன்னன் ரோஜருக்கு எதிராக பாப்புவே சிறு படையுடன் போராடினார். ஆனால் வெற்றி இயலவில்லை. போரில் அடைந்த காயம் திருதந்தையின் மரணத்திற்குக் காரணமாயிற்று. லூசியஸ் கி.பி 1145 பிப்ரவரி 15 இல் காலமானார்.

மேற்கோள்கள்

திருத்தந்தையர்கள்
இத்தாலிய திருத்தந்தையர்கள்
1145 இறப்புகள்
கூகுள் இசை

கூகிள் இசை (Google Music) என்பது கூகிளின் இணைய வழி இசை கேட்கும் சேவை. இது ஒரு இணைய இசை சேமிப்பு நிலையமாகவும் உருவாக்கப்பட்டுள்ளது. இது ஆப்பிள் நிறுவனத்தின் ஐ-டியூன்ஸ் என்ற சேவைக்கு போட்டியாக கூகிளால் ஆரம்பிக்கப்பட்டது. மே 10, 2011 இல் இ-சேவை தொடங்கப்பட்டது

வெளியிணைப்புகள் 
 வலைத்தளம்
 அண்ட்ராய்டு இசை சேமிப்பு சந்தை 

அலைப்பேசி செயலிகள்
ஆண்ட்ராய்டு மென்பொருட்கள்
ஐஓஎஸ் மென்பொருட்கள்
இசை ஊடக ஓடை சேவைகள்
ரான் ஹவர்டு

ரான் ஹவர்டு (Ron Howard, பி. மார்ச் 1, 1954) ஓர் அமெரிக்க நடிகர், எழுத்தாளர் மற்றும் திரைப்பட இயக்குநர். தன் திரைப்பட வாழ்கையை சிறு வயதிலிருந்தே துவக்கினார். இவர் பல்வேறு திரைப்பட விருதுகளை பெற்றுள்ளார்.

வெளி இணைப்புகள் 
 
 
ரான் ஹோவர்ட்
 Television Schedule
 2002 Commencement Address (USC School of Cinema-Television) 
 Ron Howard: Imagining the Wonders of Willow – Article at StarWars.com
 Ron Howard Archive of American Television interview
 Encyclopedia of Oklahoma History and Culture – Howard, Ron

1954 பிறப்புகள்
சிறந்த இயக்குனருக்கான அகாடெமி விருதை வென்றவர்கள்
வாழும் நபர்கள்
அமெரிக்கத் திரைப்பட இயக்குநர்கள்
அமெரிக்க ஆண் திரைப்பட நடிகர்கள்
ஆங்கில அமெரிக்கர்கள்
அமெரிக்க ஆண் தொலைக்காட்சி நடிகர்கள்
கிராமி விருது வென்றவர்கள்
இருபதாம் நூற்றாண்டு அமெரிக்க ஆண் நடிகர்கள்
எலும்புத்தீவு

எலும்புத்தீவு அல்லது போன் தீவு () என்பது மட்டக்களப்பு வாவியில் அமைந்துள்ள பல தீவுகளில் ஒன்றாகும். மிகச் சிறிய தீவான இது மட்டக்களப்பு வாவி கடலில் கலக்கும் முகத்துவாரத்திற்கு மிக அருகாமையில் அமைந்துள்ளது. உள்நாட்டு யுத்தத்திற்குப் பின் இது உள்ளூர் சுற்றுலாப் பயணிகளை சிறிது கவரும் இடமாக உள்ளது. படகு மூலம் இதை சுற்றிப்பார்க்க சிறு தொகை அறவிடப்படுகிறது. மீனவர்கள் இதனை தற்காலிகமாக பாவிப்பதும் உண்டு.

உதவி அரசாங்க அதிபர் ஜே. ஏ. போன் (1833 - 1837), இத்தீவில் ஒர் சிறிய வளமனையைக் கட்டியிருந்தார். அவருடைய பெயரை நேரடியாக என்புத் தீவு (எலும்புத்தீவு) என மொழிபெயர்த்ததால், பின்னர் இப்பெயரே நிலைத்துவிட்டது.

படங்கள்

மேற்கோள்கள்

இலங்கையின் தீவுகள்
மட்டக்களப்பிலுள்ள கட்டடங்களும் கட்டமைப்புக்களும்
மட்டக்களப்பு மாவட்டம்
உஸ்மான் கவாஜா

உஸ்மான் கவாஜா (Usman Khawaja பி.1986) ஒரு ஆஸ்திரேலியா துடுப்பாட்டக்காரர். பாகிஸ்தானில் பிறந்த இவர் ஒரு இடது கை மட்டையாளர் ஆவார். 22 ஜூன் 2010 அன்று பாகிஸ்தானுக்கு எதிரான டெஸ்ட் போட்டிகளில் பங்கேற்கும் ஆஸ்திரேலிய அணியில் உஸ்மான் கவாஜா சேர்க்கப்பட்டார்.

1986 பிறப்புகள்
ஆத்திரேலியத் துடுப்பாட்டக்காரர்கள்
டெர்பிசையர் துடுப்பாட்டக்காரர்கள்
வாழும் நபர்கள்
லன்காசையர் துடுப்பாட்டக்காரர்கள்
தமிழர் போக்குவரத்துத் தொழில்நுட்பம்

தமிழர்கள் மரபுவழியாகப் போக்குவரத்துக்குப் பயன்படுத்தி வரும் தொழில்நுட்பங்களை தமிழர் போக்குவரத்துத் தொழினுட்பம் எனலாம். குதிரை, யானை போன்ற விலங்கு-வலுப் போக்குவரத்து, வண்டி, தேர் போன்ற தரை வாகனப் போக்குவரத்து கட்டுமரத்தில் இருந்து பெரும் கப்பல்கள் வரையான கடல்வழிப் போக்குவரத்து என பல்வேறு வகையான போக்குவரத்துத் தொழில்நுட்பங்களைத் தமிழர்கள் பயன்படுத்தி வருகின்றார்கள்.

சில தமிழ் மன்னர்களின் அரசுகள் நெடுந்தூர கடற் பயணங்களை மேற்கொள்வதற்குத் தேவையான புவியியல் மற்றும் கப்பலோட்டும் அறிவையும், அத்தகைய பயணங்களை மேற்கொள்ளத்தக்க பெரும் கப்பல்களையும் கொண்டிருந்தன.

தமிழர் கப்பற்கலை

படங்கள் 

தமிழர் தொழினுட்பம்
கிளி சோதிடம்

கிளி சோதிடம் அல்லது கிளி ஜோசியம் தமிழ்நாட்டிலும் சிங்கப்பூரிலும் காணப்படும் ஒரு சோதிட வகை. இதில் பச்சைக் கிளிகளைக் கொண்டு சீட்டுகளில் ஒன்றை எடுக்கச் செய்து அச்சீட்டின் படி சோதிடப் பலன்கள் சொல்லப்படுகின்றன.

இம்முறையில் சோதிடர் பழக்கப்பட்ட ஒன்று அல்லது இரு பச்சைக்கிளிகளை கூண்டில் வைத்திருப்பார். சோதிடம் பார்க்க வருபவர் சோதிடர் முன் அமர்ந்த பின்னால், சோதிடர் கூண்டினைத் திறந்து ஒரு கிளியினை வெளியில் விடுவார். அது வெளிவந்து சோதிடர் முன் பரப்பி் அல்லது அடுக்கி வைக்கப்பட்டிருக்கும் 27 சீட்டுகளில் இருந்து ஒன்றை எடுத்து சோதிடரிடம் தரும். அச்சீட்டுகளில் சிவன், விநாயகர் போன்ற தெய்வங்களின் படங்கள் இருக்கும். இந்து சமய தெய்வங்கள் மட்டுமல்லாது அன்னை மரியா அல்லது புத்தர் ஆகியோரின் படங்களும் இதில் இருக்கலாம். அச்சீட்டில் உள்ள தெய்வத்தின் படத்தினைக் கொண்டு சோதிடர் முன் அமர்ந்திருப்பவரிடம் சோதிட பலன்களைக் கூறுவார்.

வெளி இணைப்புகள்

Parrot astrologers 
Art of parrot predictions on verge of extinction

மேற்கோள்கள்

சோதிடம்
லிம் லியான் கியோக்

லிம் லியான் கியோக் (Lim Lian Geok, 19 ஆகத்து 1901 – 18 திசம்பர் 1985) மலேசியாவைச் சேர்ந்த ஒரு சமூக நீதி செயல்பாட்டாளர். சமூக நீதிக்கும், இன ஒற்றுமைக்கும் போராடியவர். அவர் ஒரு சீனராக இருந்தாலும் சீன மொழியுடன் தமிழ் மொழியின் உரிமைகளுக்காகவும் குரல் கொடுத்தவர். சீன, தமிழ் மொழிப் பள்ளிகளை மலேசியா அரசாங்கம் பாரபட்சம் இல்லாமல் சமமாக நடத்த வேண்டும் என்று போராட்டம் நடத்தியவர்.

சீன, தமிழ் மொழிகள் அதிகாரப் பூர்வமான மொழிகளாக அறிவிக்கப்பட வேண்டும் என்று உண்ணாவிரதம் இருந்தவர். 1961 ஆம் ஆண்டு அவருடைய குடியுரிமை பறிக்கப்பட்டது. லிம் லியான் கியோக், தான் வாழ்ந்த மலேசிய நாட்டிலேயே நாடற்றவராக இறந்து போனார்.

லிம் லியான் கியோக் இறந்து  ஐம்பது ஆண்டுகளுக்குப் பிறகு, 2011 ஆம் ஆண்டில் மலேசியாவில் உள்ள சீனர்களும், தமிழர்களும் அவருக்கு 'இறப்பிற்குப் பின் குடியுரிமை' வழங்கிச் சிறப்பிக்கப்பட வேண்டும் எனறு உணர்ச்சிக் குரல்களை உயர்த்தி வருகின்றனர். அது தொடர்பாக, மலேசியப் பேரரசரிடம் மகஜர்கள் வழங்கப்பட்டுள்ளன.

வாழ்க்கைக் குறிப்பு 

லிம் லியான் கியோக் 1901-ல் சீனாவில் பிறந்தவர். தன் முயற்சியால் கல்வி கற்ற பின்னர், 1930-களில் மலாயாவிற்கு வந்தார். ஆசிரியர் பணியில் ஆர்வமாகி, அந்தச் சேவையில் தன்னை முழுமையாக ஐக்கியப் படுத்திக் கொண்டார்.

மலேசியா, பிரித்தானியர்களிடம் இருந்து விடுதலை பெற்ற போது கல்வி சட்டங்கள் சீரமைக்கப் பட்டன. அந்தச் சீரமைப்புகள் சீன, தமிழ் தாய் மொழிகளுக்குப் பாதகமாக இருந்தன. கோலாலம்பூர் ஆசிரியர் சங்கத்துடன்  தாய்மொழிக் கல்விக்கான உரிமைகளைப் பற்றி பேசினார்.

குடியுரிமை தடை 

பின்னர், 1955-இல் சீன, இந்திய இனங்களின் உரிமைகள் குறித்து பிரதமர் துங்குவுடன் நடந்த ‘மலாக்கா பேச்சில்’ சீனர் அமைப்புகளுக்குத் தலைமை தாங்கியவர் அவர்.

பிறகு, 1956 ரசாக் திட்டத்தின் போதும், 1961 ஆம் ஆண்டு ரஹ்மான் திட்டம் அமல் படுத்தப்பட்ட போது தாய் மொழிகளின் கல்விக்கு நேர்ந்த பின்னடைவுகளைச் சரி செய்யச் சொல்லி அரசைத் தொடர்ந்து வலியுறுத்தினார். இதன் காரணமாக அவரது குடியுரிமையை அன்றைய பிரித்தானிய அரசு தடை செய்தது.

நாடு இல்லாதவராக வாழ்ந்தார் 

இத்தனைக்கும் லிம் மலாயா நாட்டில் சீன இனம் மற்ற இனங்களோடு இணைந்து ஒற்றுமையாக வாழ வேண்டுமென விரும்பியவர். அவரது எதிர்ப்புகளைக் கூட சாத்வீகமான முறையில் முன் வைத்தவர் அவர்.

1961-இல் குடியுரிமையும் பணியுரிமமும் பறிக்கப்பட்ட பிறகு பலர் உதவ முன்வந்தனர். ஆனால், அவர் கோலாலம்பூரில் இருந்த சீனர் தனியார்ப் பள்ளிகளில் ஆசிரியர் வேலை செய்தார். மிக எளிமையாக வாழ்ந்தார். 1985-இல் அவர் இறக்கும் வரை நாடற்றவராகவே வாழ்ந்தார்.

பொது 

மலேசியாவில் இதுவரை நடந்த இறுதி ஊர்வலங்களில் லிம் லியான் கியோக்கிற்குத் தான் ஆகப் பெரிய ஊர்வலம் நடைபெற்று உள்ளது. ’மலேசியச் சீனர்களின் ஆத்மா’ என்று சீனப்பள்ளி ஆசிரியர்கள் புகழாரம் செய்கின்றனர். அவருடைய சமாதிக்கு பூ வளையங்களைச் சார்த்தி விட்டுச் செல்கின்றனர்.

1901 பிறப்புகள்
1985 இறப்புகள்
மலேசிய மனித உரிமைச் செயற்பாட்டாளர்கள்
ஃபிராங்க் கிரீன்வூட்

ஃபிராங்க் கிரீன்வூட்  Frank Greenwood , பிறப்பு: செப்டம்பர் 28, 1905, இறப்பு: சூன் 30 1963) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 57 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1929-1932 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

வெளி இணைப்புகள் 
ஃபிராங்க் கிரீன்வூட் கிரிக்கட் ஆக்கைவ் - விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.

மேற்கோள்கள்

இங்கிலாந்துத் துடுப்பாட்டக்காரர்கள்
1905 பிறப்புகள்
1963 இறப்புகள்
யார்க்சையர் துடுப்பாட்டக்காரர்கள்
யார்க்சையர் துடுப்பாட்ட அணித் தலைவர்கள்
பின்னணிப் பாடகர்

பின்னணிப் பாடகர் (Playback singer) என்பவர் திரைப்படம் மற்றும் கலைத்துறையில் இடம்பெறும் பாடல்களுக்காக பின்னணியில் இருந்து குரல் கொடுக்கும் பாடகர் ஆவார். நிகழ்படத்தில் நடிகர்கள் வாயசைக்க மட்டும் செய்வர். பின்னணிப் பாடகர்கள் பாடும் பாடல்கள் தனியே ஒலிப்பதிவு செய்யப்பட்டு பின் நிகழ்படத்துடன் ஒன்றிணைக்கப்படுகின்றன.

தெற்காசியத் திரைப்படத்துறை 

இந்திய துணைக் கண்டத்தில் தயாரிக்கப்படும் தெற்காசியத் திரைப்படங்களில் குறிப்பாக இந்திய மொழித் திரைப்படங்களில் மற்றும் பாகிஸ்தானியத் திரைப்படத்துறையிலும் பின்னணிப் பாடகர்கள் பெரும்பாலும் பணியில் அமர்த்தப்படுகின்றனர். முதல் பேசும் இந்தியத் திரைப்படமான ஆலம் ஆரா (1931) என்ற படத்திற்கு பிறகு பல ஆண்டுகளாக பாடகர்கள் ஒரு படத்திற்காக இரட்டை பதிவுகளைச் செய்தனர், ஒன்று படப்பிடிப்பின் போது அடுத்து பாடல் பதிவு செய்யும் கலையத்தில். இந்த முறை 1953 ஆம் ஆண்டு வரை நடப்பில் இருந்தது.

இந்தியாவில் பிரபலமான பின்னணிப் பாடகர்கள் நடிகர்கள் மற்றும் இசை இயக்குனர்கள் போன்று மிகவும் பிரபலமாகவும் மற்றும் புகழின் உச்சத்தில் இருந்தனர். முகமது ரபி மற்றும் அகமது ருஷ்டி  ஆகியோர் தெற்காசியாவில் மிகவும் செல்வாக்கு மிக்க பின்னணிப் பாடகர்களில் இருவராக கருதப்பட்டனர். முக்கியமாக இந்தித் திரைப்படங்களில் பணியாற்றிய சகோதரிகளான லதா மங்கேஷ்கர் மற்றும் ஆஷா போஸ்லே ஆகியோர் பெரும்பாலும் இந்தியாவில் பிரபலமான மற்றும் வளமான பின்னணிப் பாடகர்களில் இருவர் என்று குறிப்பிடப்படுகின்றது. 2011 ஆம் ஆண்டு  கின்னஸ் புத்தகத்தில் இசை வரலாற்றில் அதிக பாடல்கள் பதிவுசெய்த இசைக்கலைஞர் என்று பதிவு செய்யப்பட்டனர்.

மேற்கோள்கள்

வெளி இணைப்புகள் 
 

பின்னணிப் பாடகர்கள்
இந்தியத் திரைப்படத்துறை
லால்குடி விஜயலட்சுமி

இலால்குடி விஜயலட்சுமி தமிழ்நாட்டைச் சேர்ந்த கருநாடக இசைக் கலைஞர் ஆவார். இவர் ஒரு வயலின் கலைஞர் மற்றும் பாடகர்.

பிறப்பும், இசைப் பயிற்சியும் 
இவர், வயலின் மேதை இலால்குடி ஜெயராமனுக்கு மகளாக 1963 ஆம் ஆண்டில் பிறந்தார். தனது இளம் வயதில் கருநாடக இசைப் பயிற்சியை தனது தாத்தா வீ. ஆர். கோபால ஐயரிடமிருந்து பெறத் தொடங்கினார். தொடர்ந்து தனது தந்தை இலால்குடி ஜெயராமனிடம் கற்றுத் தேர்ந்தார். இவரின் சகோதரராகிய இலால்குடி ஜி. ஜே. ஆர். கிருஷ்ணனும் ஒரு வயலின் கலைஞர் ஆவார்.

இசை வாழ்க்கை 
ஒரு வயலின் கலைஞராக 1979 ஆம் ஆண்டு தனது இசைப் பயணத்தை தொடங்கினார். தனது சகோதரருடன் இணைந்து வயலின் வாசித்து இசை நிகழ்ச்சிகள் நடத்துகிறார். கருநாடக இசைப் பாடகர்களுக்கு பக்க வாத்தியமாகவும் வயலின் வாசித்து வருகிறார்.

பெற்ற விருதுகள்
 சங்கீத சூடாமணி விருது, 2009 வழங்கியது: ஸ்ரீ கிருஷ்ண கான சபா, சென்னை
 நாத சேவிகா பட்டம், 2014; வழங்கியது: நாதபிரம்மம் இசை இதழ்

மேற்கோள்கள்

வெளி இணைப்புகள் 
அதிகாரப்பூர்வ இணையத்தளம்

கருநாடக இசை வயலின் கலைஞர்கள்
சங்கீத சூடாமணி விருது பெற்றவர்கள்
1963 பிறப்புகள்
வாழும் நபர்கள்
தமிழ்ப் பெண் இசைக் கலைஞர்கள்
லால்குடி ஜி. ஜே. ஆர். கிருஷ்ணன்

இலால்குடி ஜி. ஜே. ஆர். கிருஷ்ணன் தமிழ்நாட்டைச் சேர்ந்த கருநாடக இசைக் கலைஞர் ஆவார். இவர் ஒரு வயலின் கலைஞர் மற்றும் பாடகர்.

பிறப்பும், இசைப் பயிற்சியும்  
இவர், வயலின் மேதை இலால்குடி ஜெயராமனுக்கு மகனாக 1960 ஆம் ஆண்டில் பிறந்தார். இளம் வயதில் தனது தாத்தா வீ. ஆர். கோபால ஐயரிடமிருந்து கருநாடக இசை வயலின் பயின்றார். பின்னர் தனது தந்தை இலால்குடி ஜெயராமனிடம் கற்றுத் தேர்ந்தார். கிருஷ்ணனின் சகோதரியாகிய இலால்குடி விஜயலக்ஷ்மியும் ஒரு வயலின் கலைஞர் ஆவார்.

இசை வாழ்க்கை 
ஒரு வயலின் கலைஞராக 1973 ஆம் ஆண்டு  தனது இசைப் பயணத்தை தொடங்கினார். தனது சகோதரியுடன் இணைந்து வயலின் வாசித்து இசை நிகழ்ச்சிகள் நடத்துகிறார். கருநாடக இசைப் பாடகர்களுக்கு பக்க வாத்தியமாகவும் வயலின் வாசித்து வருகிறார்.

பெற்ற விருதுகள் 
 சிறந்த வயலின் கலைஞர் விருது, 1986 ; வழங்கியது: மெட்ராஸ் மியூசிக் அகாடமி, சென்னை
 யுவ கலா பாரதி விருது, 1987 ; வழங்கியது: பாரத் கலாச்சார் 
 சங்கீத சூடாமணி விருது, 1998 வழங்கியது: ஸ்ரீ கிருஷ்ண கான சபா, சென்னை

மேற்கோள்கள்

வெளி இணைப்புகள் 
அதிகாரப்பூர்வ இணையத்தளம்
Remembering Lalgudi, the incurable romantic தி இந்து ஆங்கில நாளிதழில் வெளியான ஒரு விமர்சனக் கட்டுரை

கருநாடக இசை வயலின் கலைஞர்கள்
சங்கீத சூடாமணி விருது பெற்றவர்கள்
1960 பிறப்புகள்
வாழும் நபர்கள்
சங்கீத கலாநிதி விருது பெற்றவர்கள்
யுத்தம் செய்

யுத்தம் செய், மிஷ்கின் இயக்கத்தில் சேரன் நடிப்பில் 2011ஆம் ஆண்டு வெளிவந்த தமிழ்த் திரைப்படமாகும்.

விமரிசனம்
சினிமா உலகம் வலைப்பதிவு

மேற்கோள்கள்

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
மார்க்கபுரம்

மார்க்கப்பூர் (Markapur) (அ)  மார்கபுரம் இந்தியாவின் ஆந்திரப்பிரதேச மாநிலத்திலுள்ள  பிரகாசம் மாவட்டத்தில் இடம்பெற்றுள்ள ஒரு  வருவாய் கோட்டம் மற்றும் தேர்வுநிலை நகராட்சியாகும். இது மார்க்கப்பூர் வட்டத்தில்  மார்க்கப்பூர் வருவாய் கோட்டத்தில் அமைந்துள்ளது. இந்த நகரம் முன்னர் கர்னூல் மாவட்டத்தின் ஒரு பகுதியாக இருந்தது. இந்த நகரம் நல்லமல்ல மலைகளுக்கு அருகில் உள்ளது.

மேற்கோள்கள் 

பிரகாசம் மாவட்டம்
ஆந்திரப் பிரதேசம் மாநிலத்திலுள்ள ஊர்களும் நகரங்களும்
இந்திய நிதி ஆணையம்

இந்திய நிதி ஆணையம் (Finance Commission of India) 1951ஆம் ஆண்டு இந்திய அரசியலமைப்புச் சட்டத்தின்  பகுதி XII (12) இல் 280ஆம் பிரிவின்படி குடியரசுத் தலைவரால் நிறுவப்பட்டது. நடுவண் அரசுக்கும் மாநில அரசுகளுக்கும் இடையேயான நிதிப் பகிர்தலை வரையறுக்க இந்த அமைப்பு உருவாக்கப்பட்டது. 1951ஆம் ஆண்டின் நிதி ஆணையச் சட்டம் இவ்வமைப்பின் உறுப்பினர்களின் தகுதிகள், நியமித்தல் வரன்முறை,பதவிக்காலம் மற்றும் அதிகாரங்களை வரையறுத்துள்ளது. அரசியலமைப்பின்படி ஒரு தலைவரையும் நான்கு உறுப்பினர்களையும் கொண்ட நிதி ஆணையம் ஐந்தாண்டுகளுக்கு ஒருமுறை  அமைக்கப்பட வேண்டும். இந்தியப் பொருளாதாரத்தின் முன்னேற்றம் மற்றும் மாறுதல்களுக்கேற்ப பல்வேறு நிதி ஆணையங்களின் பரிந்துரைகளும் பெரிதும் வேறுபட்டுள்ளன. இதுவரை பதின்மூன்று நிதி ஆணையங்கள் தங்கள் பரிந்துரைகளைக் கொடுத்துள்ளன.

14 வது நிதி ஆணையம்
இந்திய அரசு  ஜனவரி 2, 2013 அன்று 14 வது நிதி ஆணையத்தை அமைத்தது. இந்த ஆணையம் 2015 - 2020 வரை செயல்படும்.
தலைவர் -  யாக வேணுகோபால் ரெட்டி (Y.V.ரெட்டி), முன்னாள் ஆளுநர், இந்திய மைய  வங்கி 
உறுப்பினர்கள் - சுஷ்மா நாத், முன்னாள் நிதி செயலாளர்; ம.கோவிந்த ராவ் , இயக்குநர் , தேசிய பொது நிதி மற்றும் கொள்கைக்கான நிறுவனம்; சுதிப்டோ முன்டல்,முன்னாள் செயல் இயக்குநர், புள்ளியியல் நிறுவனம்.

நிதி ஆணையங்கள் ஒதுக்கீடுகள் 1 முதல் 15வரை 

மாநிலங்களுக்கு ஒதுக்கப்பட்ட வருமான வரியின் நிகர வருவாயின் சதவீதப் பங்கை பின்வரும் முறையில் இருக்க வேண்டும் என்று முதல் நிதி ஆணையம் முன்மொழிந்தது.

 2வது நிதி ஆணையம் 1957, 3வது நிதி ஆணையம் 1961, 4வது நிதி ஆணையம் 1965 and 5வது நிதி ஆணையம் 1969

 6வது நிதி ஆணையம் 1973, 7வது நிதி ஆணையம் 1978, 8வது நிதி ஆணையம் 1984 and 9வது நிதி ஆணையம் 1990

 10th Finance commission 1995, 11th Finance commission, 12th Finance commission, 13th Finance commission, 14th Finance commission and 15th Finance commission

உசாத்துணை 
 Centre State Financial Relations in India and Finance Commission by Sansar Singh Janjua

வெளியிணைப்புகள்
http://fincomindia.nic.in
http://www.thehindu.com/business/Economy/yv-reddy-to-head-14th-finance-commission/article4264593.ece
http://www.indianexpress.com/news/yv-reddy-to-head-14th-finance-commission/1053634

இந்திய ஆணைக்குழுக்கள்
சீசியம் புளோரைடு

சீசியம் புளோரைடு  (Caesium fluoride அல்லது cesium fluoride) என்பது நீர் உறிஞ்சக் கூடிய வெள்ளை நிறமான ஒரு கனிம மேதியியல் (அசேதன இரசாயனச்) சேர்வை ஆகும். இது நீரில் அதிகம் கரையக் கூடியது. மேலும் பிரிகைத்திறன் சோடியம் புளோரைடு, பொட்டாசியம் புளோரைடை விட அதிகமானது. இது நீர் அற்று கிடைக்கக்கூடியது. நீர் இருப்பின் வெற்றிடத்தில் 100 பாகை செல்சியசு வெப்பமாக்க நீர் அற்று போகும். இந்த சேர்வையில் சீசியத்தில் நேர் ஏற்றமும் புளோரைடு மறை ஏற்றம் கொண்டது .
 
சீசியம் புளோரைட்டு உருவாவதற்கான வேதியியல் சமன்பாடுவருமாறு: 

2 CsF + CaCl2 → 2 CsCl + CaF2

மேற்கோள்கள் 

புளோரைடுகள்
சீசியம் சேர்மங்கள்
உலோக ஆலைடுகள்
கார உலோகப் புளோரைடுகள்
பாறை உப்பு படிகக் கட்டமைப்பு
படிவரை தாள்

படிவரை தாள் (tracing paper) என்பது ஒரு வகை ஒளிகசியவிடும் தாள் ஆகும். இது, நல்ல தரமான தாள்களைச் சல்பூரிக் அமிலத்தில் சில செக்கன்கள் அமிழ்த்தி எடுப்பதன் மூலம் செய்யப்படுகிறது. அமிலம், தாளில் உள்ள செலுலோசின் ஒரு பகுதியை, ஊன்பசை இயல்பும் ஊடுசெல்லவிடாத் தன்மையும் கொண்ட அமிலோயிட் வடிவத்துக்கு மாற்றுகிறது. இத்தாளை நன்றாகக் கழுவி உலர்த்திய பின்னர் உண்டாகும் தாள் முன்னைய தாளிலும் வலிமை கொண்டதாக இருக்கும். படிவரை தாள்கள், எண்ணெயால் பாதிக்கப்படுவதில்லை என்பதோடு, பெருமளவுக்கு நீர், வளிமம் போன்றவற்றை உட்புகவிடுவதும் இல்லை. 

இத்தாளைப் படம் அல்லது வரைபடம் ஒன்றின்மீது வைத்து வரைவதன் மூலம் படியெடுக்கப் பயன்படுவதால் இது படிவரை தாள் எனப்படுகிறது. படம் ஒன்றின்மீது படிவரை தாளை வைக்கும்போது அதனூடாகக் கீழேயுள்ள படம் ஓரளவு தெளிவாகத் தெரியுமாதலால், அவ்வாறு தெரியும் படத்தில் உள்ள கோடுகளைப் பின்பற்றிப் படிவரை தாளின்மீது வரைந்து அப்படத்தைப் படிவரைதாளில் படியெடுக்க முடிகிறது. தூய செலுலோசு இழை ஒளிகசியவிடும் தன்மை கொண்டது. இழைகளுக்கு இடையில் வளி இருப்பதனாலேயே சாதாரண தாள் ஒளி புகவிடாத் தன்மை கொண்டதாக உள்ளது.

மேற்கோள்கள்

தாள் வகைகள்
கலைப் பொருட்கள்
தமிழர் மீன்பிடிப்புத் தொழில்நுட்பம்

இந்தியாவிலும், இலங்கையிலும் தமிழர் நிலப்பரப்புக்கள் கடற்கரைகளை அண்டியவை.  அதனால் இயல்பாக தமிழர்களில் ஒரு பெரும் பகுதியினர் மீன்பிடிப்புத் தொழில்களில் ஈடுபட்டுள்ளனர்.  இவர்கள் நெடுங்காலமாக உள்ளூரில் விருத்தி செய்யப்பட்ட பல்வேறு தொழில்நுட்பங்களைப் பயன்படுத்தி வந்துள்ளார்கள்.  இத்தகைய மரபுத் தொழில்நுட்பங்களையும், தமிழர்கள் அண்மைக்காலமாக பின்பற்றும் புத்தாக்கம் செய்யும் தொழில்நுட்பங்களையும் தமிழர் மீன்பிடிப்புத் தொழில்நுட்பங்கள் (இலங்கை வழக்கு: தமிழர் மீன்பிடிப்புத் தொழினுட்பம்) எனலாம்.

கடந்த சில பத்தாண்டுகளாக அறிமுகப்படுத்தப்பட்ட சில தொழில்நுட்பங்கள் அதிக உற்பத்தியைத் தந்தாலும் அவை கடல் உயிரினங்களுக்கும், சூழலுக்கும், மீன்பிடித் தொழிலுக்கும் பாதகமாக அமைந்துள்ளன.  அந்த வகையில் மரபுத் தொழில்நுட்பங்களும், பேண்தகு புதிய தொழில்நுட்பங்களும் முக்கியம் பெறுகின்றன.

 பறி
 சுரட்டி

பொறிகள் 
 கச்ச
 ஊத்தா
 தூண்டில் கொக்கி
 பானைப் பொறி

வலைகள்/மீன்பிடித்தல் முறைகள் 
 கரைவலை
 வளையச் சுருக்கு வலை
 கட்டு வலை
 சீன கூள் வலை
 வீச்சு வலை
 மா பாச்சு வலை
 சிறு வலை
 செவுள் வலை
 களங்கட்டிவலை
 நைலோன்வலை
 றோலர் வலை
 சிறகுவலை
 ஓலைவலை
 பாச்சுவலை
 அறங்கொட்டியான்

கடல் வாகனங்கள் 
 கட்டுமரம்
 நாட்டுப்படகு
 விசைப்படகு

படங்கள்

இவற்றையும் பார்க்க 
 தமிழ் மீனவர்கள்
 மீனவர் தமிழ்

வெளி இணைப்புகள் 
 Traditional fishing practices followed by fisher folks of Tamil Nadu - 
 மீன் அறுவடை தொழில்நுட்பங்கள் - 
 ஈழத்துக் கடலோரக்கிராமத்துப் பேச்சு வழக்கு

தமிழர் மீன்பிடிப்புத் தொழினுட்பம்
சைரஸ் மிஸ்ட்ரி

சைரஸ் பாலோன்ஜி மிஸ்ட்ரி  (Cyrus Pallonji Mistry, 4 சூலை 1968 – 4 செப்டம்பர் 2022) அயர்லாந்தின் வணிகர் பாலோன்ஜி  மிஸ்ட்ரியின் கடைசி மகனாவார். டாட்டா குழுமம் நிறுவனத்தின் துணைத்தலைவராகவும் தலைவராகக் கூடியவராகவும் நவம்பர் 23, 2011 அன்று நியமிக்கப்பட்டார். இந்த நிறுவனத்தை இந்தியரல்லாதோர் ஒருவர் இவ்வாறு தலைமையேற்க விருப்பது முதல் முறையாகும்.. மிஸ்ட்ரி ரத்தன் டாட்டாவின் கீழ் துணைத்தலைவராக ஓராண்டுக் காலம் பணிபுரிந்தபின் திசம்பர் 2012 முதல் தலைவராகப் பொறுப்பேற்றார். இம்பீரியல் கல்லூரி, லண்டனிலிருந்து குடிசார் பொறியியலில் பட்டம்பெற்ற பின்னர் லண்டன் வணிகப் பள்ளியில் வணிக மேலாண்மையில் முதுகலை அறிவியல் பட்டம் பெற்றுள்ளார்.  டாட்டா சன்ஸ் நிறுவனத்தைத் தவிர சபூர்ஜி பாலோன்ஜி அண்ட் கோ, போர்ப்ஸ் கோகக், அஃப்கான்ஸ் இன்ஃப்ராஸ்ட்ரக்சர், யுனைடெட் மோட்டார்ஸ் போன்ற நிறுவனங்களின் மேலாண்மைக் குழுக்களில் இயக்குனராக இருந்தார்.

மிஸ்ட்ரி 2022 செப்டம்பர் 4 இல் சாலை விபத்தொன்றில் சிக்கி உயிரிழந்தார்.

பதவி நீக்கம்
2012 இறுதியில் டாட்டா  குழுமத்தின் தலைவராக ரத்தன் டாடாவிற்கு அடுத்துப் பதவி ஏற்றார். 2016 ஆம் ஆண்டு அக்டோபர் திங்கள் 24 அன்று அப்பதவியிலிருந்து அதிரடியாக நீக்கப்பட்டார். இந்தியக் குழுமங்களின் இடையில் இந்நிகழ்வு பெரும் அதிர்வை உண்டாக்கியது.

மேற்கோள்கள்

அயர்லாந்து மக்கள்
இந்தியத் தொழிலதிபர்கள்
டாட்டா குழும நபர்கள்
1966 பிறப்புகள்
2022 இறப்புகள்
மத்திய ஐரோப்பிய கோடைகால நேரம்

மத்திய ஐரோப்பிய கோடைகால நேரம் (ம.ஐ.கோ.நே) () ஐரோப்பாவில் பெரும்பாலும் பயன்படுத்தப்படுகிறது. பெரும்பாலான ஐரோப்பிய ஒன்றிய உறுப்பு நாடுகள் கோடைகாலத்தில் மத்திய ஐரோப்பிய கோடைகால நேரத்தைப் பயன்படுத்த ஏற்றுக்கொண்டுள்ளன.

நேர வலயங்கள்

மேற்கோள்கள்

de:Sommerzeit#Mitteleuropäische Sommerzeit
முல்லை ஆறு (தேனி)

முல்லை ஆறு, தேனி மாவட்டத்தில் ஓடும் ஒரு ஆறாகும். தேனி மாவட்டத்தில் விவசாயப் பணிகளுக்கும், மாவட்டத்தின் பெரும்பான்மையான குடிநீர்த் தேவைக்கும் இந்த முல்லை ஆற்றிலிருந்து கிடைக்கும் தண்ணீர்தான் பயன்படுத்தப்படுகிறது.

தமிழ்நாடு அரசின் கட்டுப்பாட்டில் இருக்கும் கேரளா மாநிலத்தில் அமைந்துள்ள முல்லைப் பெரியாறு அணையிலிருந்து வெளியேற்றப்படும் நீர் மலைப்பாதைகளைக் கடந்து தேனி மாவட்டத்தின் தென் பகுதியில் பயணித்து தேனிக்கு அருகில் வைகை ஆற்றில் சங்கமிக்கிறது. 

இந்த முல்லை ஆற்றுடன் சுருளியாறு, கொட்டக்குடி ஆறு போன்றவைகள் துணை ஆறுகளாக வந்து சேர்கின்றன. முல்லை ஆற்றில் உத்தமபாளையம், வீரபாண்டி, பழனிசெட்டிபட்டி ஆகிய ஊர்களில் விவசாயப்பணிகளுக்காகத் தடுப்பணைகள் கட்டப்பட்டுள்ளன.

தேனி மாவட்ட ஆறுகள்
அனுருத்த ரத்வத்தை

ஜெனரல் அனுருத்த லூக்கே ரத்வத்தை (Anuruddha Leuke Ratwatte, சூலை 14 1938 – நவம்பர் 24 2011) இலங்கையின் அரசியல்வாதியும் இலங்கை நாடாளுமன்றத்தின் முன்னாள் உறுப்பினரும், முன்னாள் பிரதிப் பாதுகாப்பு அமைச்சரும் ஆவார்.

இவர் மாவனெல்லை தொகுதியின் முன்னாள் நாடாளுமன்ற உறுப்பினரும், கண்டி தலதா மாளிகையின் முன்னாள் தியவதன நிலமேயுமான ஹரிஸ் லூக்கே ரத்வத்தையின் மகனாவார். கண்டி திரித்துவக் கல்லூரியின் பழைய மாணவரான இவர் 1966ஆம் ஆண்டு தொடக்கம் 1971ஆம் ஆண்டுவரையான காலப்பகுதியில் கண்டி மாநகர சபையின் உறுப்பினராக இருந்துள்ளார். இவர், முன்னாள் பிரதமர் சிறிமாவோ பண்டாரநாயக்காவின் உறவினராவார்.

பாத்ததும்பற தேர்தல் தொகுதி முன்னாள் அமைப்பாளர் 
இவர், பாத்ததும்பற தேர்தல் தொகுதியின் இலங்கை சுதந்திரக் கட்சியின் முன்னாள் அமைப்பாளராகச் செயற்பட்டவர். கண்டி மாவட்ட விளையாட்டு அமைப்பை நிறுவி அதன் மூலம் பல்வேறு சேவைகளைச் செய்தவர். கண்டி மாவட்டத்தில் மின்சார சீரமைப்பு, கண்டி கிழக்கு குடிநீர் விநியோகத் திட்டம் போன்றவற்றில் இவர் சிறந்த பங்களிப்பு செய்துள்ளார்.

பிரதிப் பாதுகாப்பு அமைச்சுப் பதவி 
இவர் 1994 ஆம் ஆண்டு  முதல் 2001 ஆம் ஆண்டுவரை சந்திரிக்கா பண்டாரநாயக்க குமாரதுங்க வின் அரசில் பிரதிப்பாதுகாப்பு அமைச்சராகவும், மின்சக்தி எரிபொருள் அமைச்சராகவும் பணி புரிந்தார். இக்காலகட்டத்தில் விடுதலைப் புலிகளுக்கு எதிரான இராணுவ நடவடிக்கைகள் பலவற்றை மேற்கொண்டிருந்த ரத்வத்தை 1995ம் ஆண்டில் யாழ்ப்பாணத்தை புலிகளிடம் இருந்து கைப்பற்றுவதில் வெற்றி பெற்றார்.

கைது 
2001ம் ஆண்டு இலங்கையில் இடம்பெற்ற நாடாளுமன்ற பொதுத் தேர்தலின்போது கண்டியில் இடம்பெற்ற உடதலவின்ன மடவளை தேர்தல் வன்முறையில் 10 பேர் கொல்லப்பட்ட சம்பவத்தில் சந்தேக நபராகக் கைது செய்யப்பட்ட இவர் பின்னர் நீதிமன்றத்தால் நிரபராதி என விடுதலை செய்யப்பட்டார்.

இவற்றையும் பார்க்க 
ஜெயசிக்குறு
ஓயாத அலைகள் நடவடிக்கை 1996

வெளி இணைப்புகள் 
 http://www.adaderana.lk/news.php?nid=15876
 http://www.thinakaran.lk/2011/11/25/?fn=n1111253

மேற்கோள்கள்

இலங்கை அரசியல்வாதிகள்
இலங்கையின் 9வது நாடாளுமன்ற உறுப்பினர்கள்
இலங்கையின் 10வது நாடாளுமன்ற உறுப்பினர்கள்
இலங்கையின் 11வது நாடாளுமன்ற உறுப்பினர்கள்
இலங்கையின் 12வது நாடாளுமன்ற உறுப்பினர்கள்
1938 பிறப்புகள்
2011 இறப்புகள்
கண்டி மாவட்ட நபர்கள்
இலங்கை அமைச்சர்கள்
இருபதாம் நூற்றாண்டு இலங்கை அரசியல்வாதிகள்
இருபத்தொராம் நூற்றாண்டு இலங்கை அரசியல்வாதிகள்
பிப்ளிஸ்

பிப்ளிஸ் (Byblis) என்பது ஊனுண்ணித் தாவரம் ஆகும். இது பிப்ளிடேசியீ என்னும் சிறிய குடும்பத்தைச் சேர்ந்த தாவரம் ஆகும். இந்த இனத்தில் இரண்டு வகைச் செடிகள் உள்ளன. இச்செடியின் அடியில் மட்டத்தண்டு கிழங்கு உள்ளது. இவை ஆஸ்திரேலியாவின் ஈரமான பகுதியில் நன்கு வளர்கின்றன. இவற்றை வானவில் செடிகள் (Rainbow plant) என்றும் அழைப்பார்கள். இது திரோசிரா செடியைப் போன்றதே ஆனால் இலைகளில் உள்ள உணர்வு முடிகள் மூடிக்கொள்வதில்லை.

வகைகள்

பிப்ளிஸ் ஜைஜேன்டியா(byblis gigantea)
இச்செடிகள் மேற்கு ஆஸ்திரேலியாவில் மணல் நிறைந்த ஈரமான  சதுப்பு நிலங்களில் வளர்கின்றன. இது ஒரு சிறிய புதர்ச் செடியாகும். இது  30 முதல் 50 செ. மீ. உயரம் வரை வளர்கிறது. இதன் அடிப்பகுதியில் கட்டை போன்று மட்டத்தண்டு கிழங்கு உள்ளது. இதன் தண்டுப் பகுதியிலிருந்து பல கிளைகளும், அதில் மிக மெல்லிய நூல் போன்ற இலைகள் 10-20 செ. மீ நீளம் வரை உள்ளன. இலை முழுவதும் பசையைச் சுரக்கக் கூடிய சுரப்பிகள் உள்ளன. இதிலிருந்து பிசுபிசுப்பான பாகு போன்ற பசை சுரக்கிறது. இதனால் கவரப்பட்ட பூச்சிகள் இந்தப் பசையில் பிடிக்கப்பட்டு பின்னர் செரிக்கப்படுகிறது. இதில் பெரிய ஊதா- சிவப்புப் பூக்கள் மலர்கின்றன.

பிப்ளிஸ் லினிபோலியா(B.Linifolia) 

இது மேற்கு ஆஸ்திரேலியாவில் வளர்கிறது. இது ஒரு நிறிய செடியாகும். இதன் இலைகள் மெல்லியதாகவும், நூல் போன்றும் இருக்கும். 6 முதல் 8 செ. மீ. நீளம் வரை இதன் இலைகள் வளர்கிறது. இதன் சுரப்பிகள் இலை முழுவதும் நெருக்கமாக உள்ளன. அவை தேன் போன்ற பொருளை சுரக்கின்றன. இதன் செடியில் வெண்மை நிறப் பூக்கள் பூக்கின்றன.

ஊனுண்ணித் தாவரங்களின் பகுப்பு அட்டவணை

உசாத்துணை 
ஏற்காடு இளங்கோ எழுதிய அதிசயத் தாவரங்கள். அறிவியல் வெளியீடு. மார்ச்சு-2004

வெளி இணைப்புகள் 

ஊனுண்ணித் தாவரங்கள்
தாவரவியல் பெயருடையக் கட்டுரைகள்
ரோரிடுலா

ரோரிடுலா என்பது ஊனுண்ணித் தாவரம் ஆகும். இது ரோரிடுலாசியீ என்னும் குடும்பத்தைச் சேர்ந்தது. இது அமெரிக்காவின் மலைப் பகுதிகளில் காணப்படுகிறது. இது ஒரு சிறிய புதர்ச் செடியாகும். இதன் இலைகள் தடித்துக் காணப்படும். தண்டில் இலைகள் இதழடுக்கு முறையில் அமைந்திருக்கும். இலையின் ஓரத்தில் உணர்வு முடிகள் பல உள்ளன.இந்த முடிகளில் பசை போல் ஒட்டக்கூடிய திரவம் இருக்கும். இதனைச் தேன் எனக் கருதி பூச்சிகள் வந்து அமரும்போது இது பசையில் ஒட்டிக் கொள்கிறது. பின்னர் செரிக்கப்படுகிறது. குறிப்பாக சிலந்தி, தேனீ முதலியன. இந்த செடியின் நீளம்  120 முதல் 150 செ.மீ. வரை மாறுபட்டு இருக்கும்.  இதனை போர்ச்சுகல் போன்ற நாடுகளில் ஈக்களைப் பிடிப்பதற்காக வீடுகளில் வளர்க்கிறார்கள்.

ஊனுண்ணித் தாவரங்கள் பகுப்பு அட்டவணை

உசாத்துணை
ஏற்காடு இளங்கோ. 'அதிசயத் தாவரங்கள் ', அறிவியல் வெளியீடு. 2002.

ஊனுண்ணித் தாவரங்கள்
தாவரவியல் பெயருடையக் கட்டுரைகள்
சாரசீனியா

சாரசீனியா(Sarracenia) என்பது ஊனுண்ணித் தாவரம் ஆகும். இது சாரசீனியேசியீ (sarraceniaceae) என்னும் இரட்டை விதையிலைத் தாவரக் குடும்பத்தைச் சேர்ந்தது. இதில் 10 வகைச் செடிகளும் சில கலப்பினச் செடிகளும் உள்ளன. இச்செடிகள் வட அமெரிக்காவில் வெப்பப்பிரதேச புல்வெளியில் உள்ள ஈரமான சேறு நிறைந்த பகுதியில் நன்கு வளர்கின்றன. மங்கிப்போன சருகுடன் கூடிய கருப்பு மணல் நிறைந்த பகுதிகளில் இவை நன்கு வளர்கின்றன. இதன் இலைகள் ஜாடி வடிவத்தில் மிகவும் அழகாக இருக்கும். இதன் பூக்களின் அழகுக்காகவே தோட்டங்களில் இதனை வளர்ப்பார்கள். சுமார் 300 ஆண்டுகளாக இவை வீட்டுத் தோட்டங்களில் வளர்க்கப்படுகின்றன். டாக்டர். டி. சாரசின் (Dr. Sarrasin) என்ற புகழ் பெற்ற மருத்துவர் பெயரே இச்செடிக்கு வைக்கப்பட்டுள்ளது.

பெயர்கள்
இச்செடிகளை கீழ்க்கண்ட பல பெயர்களில் அழைக்கிறார்கள்.
 ஜாடிச் செடி (pitcher plant)
 இந்தியன் ஜாடிச் செடி(Indian pitcher plant) 
 பிசாசு பூட்ஸ் அல்லது பேய் பூட்ஸ்( Devils boots)
 முன்னோர்களின் கிண்ணம் அல்லது கோப்பை(Forefathers cup)
 வேடுவன் அல்லது வேட்டைகாரனின் கிண்ணம்(Huntsmaans cup)
 ஊதுகுழல்கள்(Trumpets)
 வட அமெரிக்கன் ஜாடிச் செடி (North American pitcher plant))
 தொலைநோக்கிச் செடி( Watches)

அமைப்பு
இச்செடிகள் பல பருவச் செடியாகும். இதன் அடியில் மட்டத்தண்டுக் கிழங்கு உள்ளது. இதிலிருந்து 3 முதல் 8 இலைகள் சுமார் 10 முதல் 70 செ. மீ நீளம் வரை வளரும்.  இதன் இலைகள் அனைத்தும் ஜாடிகளாகவே உள்ளன. இந்த ஜாடிகள் ஊது குழாய் போன்ற அமைப்பில் உள்ளன. இவை வசந்த காலத்தில் வளர்கின்றன. சில இனச் செடிகளில் இலையுதிர் காலத்தில் இதன் ஜாடிகள் தட்டையாக வளர்கின்றன. இலையின் விரிந்த காம்பே ஜாடியாக மாறுகிறது. இலைப் பரப்பு மூடியாக மாறி உள்ளது.

ஊனுண்ணித் தாவரங்கள் பகுப்பு

வெளி இணைப்புகள்

ஊனுண்ணித் தாவரங்கள்
தாவரவியல் பெயருடையக் கட்டுரைகள்
மங்குசுத்தான்

கடார முருகல் (மங்குசுத்தான் அல்லது மங்குஸ்தீன்- மலேசியத் தமிழ்) (தாவரவியல் பெயர்:Garcinia mangostana, ஆங்கிலம்:mangosteen), வெப்பவலயத்துக்குரிய என்றும் பசுமையான தாவரம் ஆகும். இது சுண்டாத் தீவு மற்றும் இந்தோனேசியாவின் மொலாக்கா பகுதியைத் தாயகமாகக் கொண்டது. இம்மரம் 7 முதல் 25 m (20–80 ft) உயரனானது. மங்குசுத்தான் பழம் (உள்ளோட்டுச் சதயம்) இனிப்பும் இலேசான புளிப்பும் கொண்டதாகவும் சாற்றுத்தன்மையும் சிறிதளவும் நார்த்தன்மையுமுள்ள பழமாகவும் காணப்படும் இது வெள்ளை நிறமுடையது. பழத்தின் சுற்றுக்கனியம் கருங்கபில நிறமானது. இது உண்ணப்படுவதில்லை. பழத்தின் உள்ளாக இருவித்திலை வித்து காணப்படும்

இலங்கையில் மங்குசுத்தான்
இலங்கையில் தாழ்நில ஈரவலயத்தைச் சேர்ந்த களுத்துறை, கம்பகா, கொழும்பு, காலி ஆகிய மாவட்டங்களிலும் மற்றும் கேகாலை, கண்டி மாவட்டங்களில் சில பகுதிகளிலும் மங்குசுத்தான் பயிரிடப்படுகிறது. பொதுவாக வீட்டுத்தோட்டப் பயிராகவே இது செய்கை பண்ணப்படுகிறது.

சுற்றுக்கனியமும் உண்ணப்படும் உள்ளோட்டுச் சதயமும்
கருக்கட்டப்படாத பூவிலிருந்தே காயுருவாகும். காய் இளம் பச்சை நிறமாகக் காணப்படும். மரத்தின் அங்குரத்தின் கீழ் காணப்பட்டால் வெள்ளை நிறத்தில் இருக்கும். அடுத்து வரும் இரண்டு மூன்று மாதங்களில் சுற்றுக்கனியம் கடும்கபில நிறத்துக்கு மாறும். உள்ளோட்டுச் சதயம் உண்ணப்படும் பகுதியாகத் திரிபடையும். 6-8 சதம மீட்டர் விட்ட அளவு கொண்டதாக பழம் மாறும் பருவம் பழுப்பதற்குத் தயாராகும் பருவமாகும்.

போசணை மற்றும் வேதியியல் கூறுகள்

மங்குசுத்தானில் உண்ணப்படும் பகுதியான உள்ளோட்டுச்சதயம் பிரதான போசனைக் கூறுகளைக் கொண்டிருக்கவில்லை.

மேற்கோள்கள்

இருவித்திலைத் தாவரங்கள்
பழ மரங்கள்
இந்தோனேசியத் தாவரங்கள்
பழங்கள்
தாவரவியல் பெயருடையக் கட்டுரைகள்
கோழிக்கோடு பன்னாட்டு வானூர்தி நிலையம்

கோழிக்கோடு பன்னாட்டு வானூர்தி நிலையம் (மலையாளம் കോഴിക്കോട് അന്താരാഷ്ട്ര വിമാനത്താവളം, CCJ, VOCL) இந்தியாவின் கேரளாவில் கோழிக்கோடு நகரத்தில் உள்ள ஒரு சர்வதேச விமான நிலையம். 2006 ஆம் ஆண்டிலிருந்து பன்னாட்டு வானூர்தி நிலையம் என்ற ஏற்பினைப் பெற்றது.

மேற்கோள்கள்

புற இணைப்புகள்

 Calicut Airport இணையதளம் இந்திய வானூர்தி நிலையங்கள் ஆணையம்
 A-Z World Airports: Calicut Airport (CCJ/VOCL) 

இந்திய வானூர்தி நிலையங்கள்
கேரள வானூர்தி நிலையங்கள்
செர்ஜி பொடொலின்ஸ்கி

செர்ஜி பொடொலின்ஸ்கி (Sergei Podolinsky, 1850-1891) உக்ரேனைச் சார்ந்த மருத்துவர். வெப்ப இயக்கவியல் விதிகளையும் பொருளாதாரத்தையும் இணைத்து சிந்தித்தவர். இவ்விதத்தில் இவரை உயிரியல்-பொருளாதாரம் எனும் துறையின் முன்னோடி என கருதலாம். விவசாயத்தை அதனுள் நாம் அளிக்கும் ஆற்றல் அதிலிருந்து அறுவடை செய்யப்படும் ஆற்றல் ஆகியவற்றின் அடிப்படையில் கணக்கிட வேண்டும் என அவர் கருதினார். தம் கருத்துகளை அவர் காரல் மார்க்ஸுக்கு அனுப்பினார். உழைப்பின் மதிப்பீட்டை ஆற்றல் கணக்கீடுகளுடன் இணைத்து பொடொலின்ஸ்கி செய்த முயற்சிகளை அவர் 1881 இல் ஒரு கட்டுரையில் வெளியிட்டார். மார்க்சும் ஏங்கல்சும் பொடொலின்ஸ்கியின் கருத்துகளுக்கு முக்கியத்துவம் தரவில்லை.

உழைப்பின் மதிப்பீட்டை ஆற்றல் கணக்கீடுகளுடன் இணைத்து தான் செய்த முயற்சிகளை பொடொலின்ஸ்கி 1881 இல் ஒரு கட்டுரையில் வெளியிட்டார். உழைப்பு எனப்படுவது ஏற்கனவே பூமியில் உறைந்திருக்கும் ஆற்றலை பயன்படுத்துவதில் மட்டுமல்லாது ஆற்றலை சேகரிக்கவும் வேண்டும் என அவர் கருதினார். வெப்ப இயங்கியலின் இரண்டாம் விதியின் அடிப்படையில் கட்டற்ற வளர்ச்சி என்பது சாத்தியமில்லை, வளர்ச்சிக்கு இயற்கை விதிகள் சில தடைகளை உருவாக்கியுள்ளன என அவர் கருதினார். பொருளாதார செயல்பாடுகளை இப்படி இயற்பியல் கோட்பாடுகளைக் கொண்டு விளக்க முற்படுவது தவறானது என ஏங்கல்ஸ் கருதினார். 1921 இல் ரஷிய நிலவியலாளரும் அறிவியல் சிந்தனையாளருமான வெர்னாட்ஸ்கி பொடொலின்ஸ்கியின் கருத்துகள் முக்கியமானவை என கருதினார். எனினும் அவரது கருத்துகள் முக்கியத்துவம் அளிக்கப்படவே இல்லை. பொடொலின்ஸ்கியின் கருத்துகள் இன்று சூழலியல்-பொருளாதார கோட்பாட்டாளர்களால் மீள்-காணப்பட்டுள்ளன. பொடொலின்ஸ்கியின் கருத்துகளை மார்க்ஸ்-ஏங்கல்ஸ் சரியாக கணக்கில் எடுத்துக் கொள்ள தவறியதன் மூலம் மார்க்சியம் ஒரு முக்கிய பரிமாணத்தைக் கணக்கில் எடுத்துக் கொள்ள தவறிவிட்டது என ஸ்பானிய பொருளாதார அறிஞர் ஜோன் மார்டினசு அலியர் கருதுகிறார்.

மேற்கோள்கள்

வெளி இணைப்புகள்
http://www.eoht.info/page/Sergei+Podolinsky

1850 பிறப்புகள்
1891 இறப்புகள்
பொருளியலாளர்கள்
உக்ரைனிய அறிவியலாளர்கள்
தேசிய நெடுஞ்சாலை 7

தேசிய நெடுஞ்சாலை 7, இந்தியாவின் உத்தர பிரதேச மாநிலத்தின் வாரணாசியையும், தமிழ் நாட்டின் கன்னியாகுமரி நகரையும் இணைக்கும் நெடுஞ்சாலை ஆகும். 2369 கிலோமீட்டர்கள் நீளமான இச்சாலை ஆறு மாநிலங்களூடாகச் செல்கிறது. இது இந்தியாவின் மிக நீண்ட தேசிய நெடுஞ்சாலை. இது வடக்கு தெற்கு விரைவு சாலையின் ஒரு பகுதியாக இருக்கிறது

வழித் தடம்
வாரணாசி, ரேவா, ஜபல்பூர், நாக்பூர், ஆதிலாபாத், நிர்மல், ஐதராபாத், கர்நூல், அனந்தபூர், சிக்கபள்ளாபூர், பெங்களூர்,ஓசூர், கிருஷ்ணகிரி, தர்மபுரி, ஓமலூர் , சேலம், நாமக்கல், வேலூர், கரூர், திண்டுக்கல், மதுரை,விருதுநகர்,திருநெல்வேலி மற்றும் கன்னியாகுமரி.

மேற்கோள்கள்

வெளியிணைப்புகள்
NH 7 on Google Maps
NH 7 on MapsofIndia

இந்திய தேசிய நெடுஞ்சாலைகள்
யூக்ளினா

யூக்ளினாஎன்பது ஓரணுவுயிர்கள் தொகுதியில் கசையுயிர் வகுப்பைச் சேர்ந்தவை. யூக்ளினாவின் கட்டமைப்பு அமீபாவை விட சற்று மேம்பட்டதாகும். யூக்ளினாவில் உட்கரு, உயிரணு ஊனீர் மற்றும் உயிர்மத் திசுக்களாலான உறுதியான உறை அமைந்துள்ளதால் அது திட்டவட்டமான வடிவத்தைப் பெற்றுள்ளது. நீர்நிலைகள் வற்றும் போது நீரின் மேற்பரப்பில் ஒருவித பச்சை நிறம் மிதந்து ஒளிரும் . அவ்வாறு மிதந்து ஒளிர்பவை யூக்ளினா எனப்படும் நுண்ணுயிர்களே.

யூக்ளினாவின் கட்டமைப்பு

 நீரில் நீந்துவதற்கேற்ப உடலின் முன் புறம் குறுகி, பின்புறம் கூர்ந்து நடுப்பாகம் சற்று பருத்து இருக்கும்.
 முன்புற நுனியில் விகுவான கசை ஒன்று இருக்கும் இந்தக் கசையின் உதவியால் தான் யூக்ளினா திருகாணியைப் போல் நீரில் ஓயாது சுழன்று கொண்டிருக்கும். இந்த சுழற்சியே அதன் இயக்கத்திற்குக் காரணமாகிறது.
 கசையின் தொடக்கவிடத்தில் ஒரு சிவப்புப் புள்ளிபோன்ற கட்புள்ளி இதற்கு உண்டு. இதன் மூலம் யூக்ளினா வெளிச்சத்தை அறிந்துகொண்டு இயங்க முடியும்.
 இவற்றில் சுருங்கத்தக்க புன்வெற்றிடம் உண்டு.

உணவூட்டம்
யூக்ளினாவின் உடல் பச்சையம் என்னும் பசிய பொருள் நிறைந்த முட்டை வடிவ கணிகங்களால் ஆனது. இக்கணிகங்களின் உதவியால், தாவரங்களைப் போன்றே யூக்ளினாவும் கரியமில வாயுவை வெளிச்சத்தில் உட்கொள்கிறது. நீரில் கரைந்துள்ள மட்கிய அங்ககப் பொருள்களையும் யூக்ளினா உணவாகக் கொள்கிறது. 
ஒளியில் இருக்கும் போது. யூக்ளினா பசுமை நிறமாகத் தெரியும். ஆனால், இருளில் சில நாட்கள் இருந்தால், பச்சை நிறம் மறைந்து, வெளிறி காணப்படும். மீண்டும் ஒளியில் வந்தபின் பச்சை நிறம் பெற்றுத் தவரங்களைப் போல் ஊட்டம் பெறும். யூக்ளினா தன் உடலில் உணவுப் பொருளைச் சேமித்து வைத்துக் கொள்ள முடியும். இதனால் ஒருமுறை நன்கு ஊட்டம் பெற்றால் நீண்ட காலத்திற்கு ஊட்டம் பெறாமல் இருக்க அதனால் முடியும்.

சுவாசித்தல்
அமீபியாவைப் போலவே யூக்ளினாவும் தனது உடலின் மேற்பரப்பு முழுவதாலும் சுவாசிக்கிறது.

கழிவு வெளியேற்றம்
யூக்ளினா தனது கழிவுப் பொருள்களை கழிவு வெளியேற்றக் குமிழியின் மூலம் வெளியேற்றுகிறது. இக்குமிழி கசையின் தொடக்கவிடத்தில் சிறு வடிகால்கள் சூழ அமைந்துள்ளது.

இனப்பெருக்கம்

பிற ஓரணுவுயிர்களைப் போலவே யூக்ளினாவும் பிளவுறுதல் மூலம் இனப்பெருக்கம் செய்கிறது. நீள வாக்கில் பிளவுறும்போது இரண்டு புது யூக்ளினாக்கள் உண்டாகும். சூழ்நிலைக்கேற்ப தம்மைப் பாதுகாத்துக் கொள்ள சவ்வுறைகளால் அவை மூடிக் கொள்ளும்.

உசாத்துணை
ஆணைவாரி ஆனந்தன். 'பல்துறை அறிவியல்' மணியம் பதிப்பகம் வெளியீடு. 1989.

அதிநுண்ணுயிரிகள்